Κανονισμός αριθ. 60 της Οικονομικής Επιτροπής των Ηνωμένων Εθνών για την Ευρώπη (OEE/HE) - Ενιαίες διατάξεις σχετικά με την έγκριση των δίτροχων μοτοσικλετών και μοτοποδηλατών όσον αφορά τα χειριστήρια που θέτει σε λειτουργία ο οδηγός περιλαμβανομένης της αναγνώρισης των χειριστηρίων των ενδεικτικών λυχνιών και των δεικτών(1)

1. ΠΕΔΙΟ ΕΦΑΡΜΟΓΗΣ

Ο παρών κανονισμός ισχύει για δίτροχες μοτοσικλέτες και δίτροχα μοτοποδήλατα όσον αφορά τα χειριστήρια που θέτει σε λειτουργία ο οδηγός, περιλαμβανομένης της αναγνώρισης των χειριστηρίων, των ενδεικτικών λυχνιών και των δεικτών.

2. ΟΡΙΣΜΟΙ

Για τους σκοπούς του παρόντος κανονισμού:

2.1. ως "έγκριση οχήματος" νοείται η έγκριση ενός τύπου οχήματος σχετικά με χειριστήρια που θέτει σε λειτουργία ο οδηγός, όπου συναρμολογούνται τα χειριστήρια αυτά καθώς και την αναγνώρισή τους·

2.2. ως "τύπος οχήματος" νοείται κατηγορία μηχανοκίνητων οχημάτων τα οποία δεν διαφέρουν σχετικά με τη διάταξη που θα μπορούσε να επηρεάσει τη λειτουργία ή τη θέση των χειριστηρίων που θέτει σε λειτουργία ο οδηγός·

2.3. ως "όχημα" νοείται δίτροχη μοτοσικλέτα όπως ορίζεται στο άρθρο 1 ιδ) ή δίτροχο μοτοποδήλατο όπως ορίζεται στο άρθρο 1 ιε) της Σύμβασης των Ηνωμένων Εθνών για την οδική κυκλοφορία, Βιέννη 1968·

2.4. ως "έλεγχος" νοείται οποιοδήποτε εξάρτημα του οχήματος ή διάταξη που ενεργοποιείται άμεσα από τον οδηγό και το οποίο αλλάζει την κατάσταση ή τη λειτουργία του οχήματος ή εξαρτήματός του·

2.5. ως "τιμόνι" νοείται οποιοδήποτε τμήμα της ράβδου ή των ράβδων που συνδέονται με την κεφαλή της φουρκέτας (κεφαλή άξονος διεύθυνσης), με τη βοήθεια του οποίου οδηγείται το όχημα·

2.5.1. ως "τιμόνι: δεξιά πλευρά" νοείται οποιοδήποτε τμήμα του τιμονιού το οποίο, όταν με προσανατολισμό την προς τα εμπρός κίνηση, βρίσκεται στη δεξιά πλευρά του διαμήκους μέσου επιπέδου του οχήματος·

2.5.2. ως "τιμόνι: αριστερή πλευρά" νοείται οποιοδήποτε τμήμα του τιμονιού το οποίο, όταν με προσανατολισμό την προς τα εμπρός κίνηση, βρίσκεται στην αριστερή πλευρά του διαμήκους μέσου επιπέδου του οχήματος·

2.5.3. ως "τιμόνι: εμπρόσθιο" νοείται οποιοδήποτε τμήμα του τιμονιού που βρίσκεται στο απώτερο σημείο σε σχέση με τον οδηγό, όταν ευρίσκεται καθισμένος στη θέση του οδηγού·

2.6. ως "χειρολαβή" νοείται το μέρος του τιμονιού, το απώτερο σε σχέση με το κέντρο του, που κρατά ο οδηγός του οχήματος·

2.6.1. ως "περιστρεφόμενη χειρολαβή" νοείται η χειρολαβή που ενεργοποιεί κάποιο λειτουργικό μηχανισμό του αυτοκινήτου και η οποία περιστρέφεται ελεύθερα γύρω από το τιμόνι κατά τη βούληση του οδηγού του οχήματος·

2.7. ως "σκελετός" νοείται οποιοδήποτε τμήμα του σκελετού, του πλαισίου ή της βάσης του οχήματος, στο οποίο είναι προσαρτημένος ο κινητήρας ή/και η μονάδα μετάδοσης, ή/και ο κινητήρας και η ίδια η μονάδα μετάδοσης·

2.7.1. ως "σκελετός: δεξιά πλευρά" νοείται οποιοδήποτε τμήμα του σκελετού το οποίο με προσανατολισμό την προς τα εμπρός κίνηση, βρίσκεται στη δεξιά πλευρά του διαμήκους μέσου επιπέδου του οχήματος·

2.7.2. ως "σκελετός: αριστερή πλευρά" νοείται οποιοδήποτε τμήμα του σκελετού το οποίο με προσανατολισμό την προς τα εμπρός κίνηση, βρίσκεται στην αριστερή πλευρά του διαμήκους μέσου επιπέδου του οχήματος·

2.8. ως "μοχλός" νοείται οποιαδήποτε διάταξη που αποτελείται από ένα βραχίονα περιστρεφόμενο σε υπομόχλιο, με τη βοήθεια του οποίου ενεργοποιείται κάποιος λειτουργικός μηχανισμός του οχήματος·

2.8.1. ως "χειροκίνητος μοχλός" νοείται μοχλός που θέτει σε λειτουργία με το χέρι ο οδηγός·

Σημείωση:

Εάν δεν ορίζεται διαφορετικά, ο χειροκίνητος μοχλός τίθεται σε λειτουργία με συμπίεση, (δηλαδή, κίνηση του άκρου του μοχλού προς την υποστηρίζουσα διάταξη), π.χ. για να ενεργοποιηθεί ο μηχανισμός της πέδησης ή να απελευθερωθεί ο μηχανισμός του συμπλέκτη·

2.8.2. ως "ποδομοχλός" νοείται μοχλός που ενεργοποιείται με την επαφή του ποδιού του οδηγού στον πτερνιστήρα του βραχίονα του μοχλού·

2.8.3. ως "ποδόπληκτρο" νοείται μοχλός που λειτουργεί με την επαφή του ποδιού του οδηγού σε ένα πάτημα που βρίσκεται επάνω στο μοχλό και είναι έτσι τοποθετημένο ώστε η πίεση να μεταφέρεται στο βραχίονα του μοχλού·

Σημείωση:

Εκτός εάν αναφέρεται διαφορετικά, το ποδόπληκτρο τίθεται σε λειτουργία, για παράδειγμα, με την εφαρμογή της πέδης.

2.8.4. ως "κινητήρια ποδόπληκτρα" νοούνται οι διατάξεις εκείνες που συνδέονται με κάποιο τύπο μετάδοσης και μπορούν να χρησιμοποιηθούν για την προώθηση μοτοποδηλάτου·

2.8.5. ως "ταλαντούμενος βραχίονας" νοείται ο μοχλός που περιστρέφεται στο κέντρο ή κοντά στο κέντρο του και σε κάθε άκρο του φέρει πάτημα ή πτερνιστήρα, τίθεται δε σε λειτουργία από τον οδηγό με το πάτημα του ποδιού του στα εν λόγω πλήκτρα ή πτερνιστήρες (βλ. παράρτημα 3, σχήμα 3)·

2.9. ως "στήριγμα των ποδιών" νοούνται οι προεξοχές στις δύο πλευρές του οχήματος στις οποίες ο οδηγός τοποθετεί τα πόδια του όταν είναι καθισμένος στη θέση του·

2.10. ως "ποδοστάτης" νοείται το μέρος εκείνο του οχήματος στο οποίο ο οδηγός τοποθετεί τα πόδια του, όταν είναι καθισμένος στην κανονική θέση του οδηγού, στην περίπτωση που το όχημα δεν είναι εξοπλισμένο με κινητήρια ποδόπληκτρα ή στηρίγματα των ποδιών για τον οδηγό·

2.11. ως "σύμφωνα με τη φορά των δεικτών του ρολογιού" νοείται η κατεύθυνση περιστροφής γύρω από τον άξονα του εν λόγω τμήματος, σύμφωνα με την κίνηση των δεικτών του ρολογιού, με θέα από την επάνω ή την απέξω πλευρά του εν λόγω τμήματος·

2.11.1. ως "αντίθετα προς τη φορά των δεικτών του ρολογιού" νοείται το αντίθετο·

2.12. ως "συνδυασμένη κεντρική πέδη" νοείται σύστημα λειτουργίας (με υδραυλική κίνηση ή μηχανική σύνδεση ή και με τα δύο) με το οποίο τόσο η εμπρόσθια όσο και η οπίσθια πέδη του οχήματος τίθενται σε λειτουργία, τουλάχιστον μερικώς, με τη χρήση ενός μόνον χειριστηρίου·

2.13. ως "δείκτης" νοείται η διάταξη η οποία παρέχει πληροφορίες σχετικά με τη λειτουργία ή την κατάσταση ενός συστήματος ή μέρους ενός συστήματος, για παράδειγμα, το επίπεδο ενός υγρού·

2.14. ως "ενδεικτική λυχνία" νοείται οπτικό σήμα το οποίο δηλώνει την ενεργοποίηση μιας διάταξης, μια ορθή ή ελαττωματική λειτουργία ή κατάσταση ή τη μη λειτουργία μιας διάταξης·

2.15. ως "σύμβολο" νοείται διάγραμμα βάσει του οποίου αναγνωρίζεται ένα χειριστήριο, μια ενδεικτική λυχνία ή ένας δείκτης.

3. ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ

3.1. Η αίτηση για έγκριση ενός τύπου οχήματος σχετικά με τα χειριστήρια που θέτει σε λειτουργία ο οδηγός υποβάλλεται από τον κατασκευαστή του οχήματος ή από το δεόντως διαπιστευμένο αντιπρόσωπό του.

3.2. Συνοδεύεται από τα παρακάτω δικαιολογητικά εις τριπλούν και τα ακόλουθα στοιχεία:

3.2.1. Σχέδια, σε κατάλληλη κλίμακα και με επαρκείς λεπτομέρειες, των τμημάτων του οχήματος στο οποίο αναφέρονται οι απαιτήσεις του παρόντος κανονισμού και, όπου είναι απαραίτητο, του ίδιου του αυτοκινήτου.

3.3. Όχημα αντιπροσωπευτικό του προς έγκριση τύπου υποβάλλεται στην τεχνική υπηρεσία που είναι υπεύθυνη για τη διεξαγωγή δοκιμών έγκρισης, για τους ελέγχους που αναφέρονται στην παράγραφο 5 του παρόντος κανονισμού.

4. ΕΓΚΡΙΣΗ

4.1. Εάν ο τύπος του οχήματος που υποβάλλεται προς έγκριση δυνάμει του παρόντος κανονισμού πληροί τις απαιτήσεις της παραγράφου 5 και 6 κατωτέρω, τότε χορηγείται έγκριση για το συγκεκριμένο τύπο του οχήματος.

4.2. Σε κάθε εγκεκριμένο τύπο χορηγείται αριθμός έγκρισης. Τα πρώτα δύο ψηφία του (προς το παρόν 00 για τον κανονισμό στην αρχική του μορφή) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις που έγιναν στον κανονισμό κατά τη χρονική στιγμή έκδοσης της έγκρισης. Το ίδιο συμβαλλόμενο μέρος δεν μπορεί να δώσει τον ίδιο αριθμό σε κάποιο άλλο τύπο οχήματος.

4.3. Στα μέρη της συμφωνίας που εφαρμόζουν τον παρόντα κανονισμό γνωστοποιείται η κοινοποίηση έγκρισης ή απόρριψης της έγκρισης του τύπου του οχήματος σύμφωνα με τον παρόντα κανονισμό, μέσω εντύπου που ακολουθεί το υπόδειγμα του παραρτήματος 1 του παρόντος κανονισμού και μέσω διαγραμμάτων της προστατευτικής διάταξης και της διάταξης στερέωσής της, που υποβάλλονται από τον αιτούντα για έγκριση, σε μέγεθος όχι μεγαλύτερο του A4 (210 × 297 mm) ή διπλωμένο ώστε να επιτυγχάνεται το εν λόγω μέγεθος και σε κατάλληλη κλίμακα.

4.4. Σε κάθε όχημα που ανήκει στον εγκεκριμένο βάσει του παρόντος κανονισμού τύπο, τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:

4.4.1. κύκλο που περιβάλλει το γράμμα "E", ακολουθούμενο από το χαρακτηριστικό αριθμό της χώρας η οποία έχει χορηγήσει την έγκριση(2)

4.4.2. Τον αριθμό του παρόντος κανονισμού, ακολουθούμενο από το γράμμα "R", μια παύλα και τον αριθμό έγκρισης στα δεξιά του κύκλου που προβλέπεται στην παράγραφο 4.4.1.

4.5. Αν το όχημα είναι σύμφωνο με έναν εγκεκριμένο τύπο οχήματος βάσει ενός ή περισσότερων κανονισμών που επισυνάπτονται στην παρούσα συμφωνία στη χώρα που έχει χορηγήσει έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στην παράγραφο 4.4.1· σε μια τέτοια περίπτωση οι αριθμοί κανονισμών και έγκρισης και τα πρόσθετα σύμβολα όλων των κανονισμών βάσει των οποίων έχει χορηγηθεί έγκριση στη χώρα η οποία χορήγησε έγκριση βάσει του παρόντος κανονισμού τοποθετούνται σε στήλες στα δεξιά του συμβόλου που ορίζεται στην παράγραφο 4.4.1.

4.6. Το σήμα έγκρισης πρέπει να είναι ευανάγνωστο και ανεξίτηλο.

4.7. Το σημάδι έγκρισης είναι εύκολα προσπελάσιμο.

4.8. Στο παράρτημα 2 του παρόντος κανονισμού παρατίθενται παραδείγματα διαμόρφωσης σημάτων έγκρισης.

5. ΓΕΝΙΚΕΣ ΠΡΟΔΙΑΓΡΑΦΕΣ

5.1. Όλα τα χειριστήρια που θέτει σε λειτουργία ο οδηγός και καθορίζονται στις παραγράφους 6.1, 6.2, 6.3, και 6.4, πρέπει να βρίσκονται σε απόσταση χειρός από τον οδηγό όταν είναι καθισμένος στη θέση του οδηγού.

5.1.1. Η πρόσβαση του οδηγού προς τα χειριστήρια δεν πρέπει να εμποδίζεται από κανένα άλλο χειριστήριο ή άλλο τμήμα της δομής του αυτοκινήτου.

5.1.2. Τα χειριστήρια που περιγράφονται λεπτομερειακά στις παραγράφους 6.1-6.4 κατωτέρω θα βρίσκονται στις θέσεις ή στις συγκεκριμένες περιοχές που καθορίζονται στις παραγράφους αυτές.

5.1.3. Η θέση των χειριστηρίων στα τιμόνια καθορίζονται στα ακόλουθα:

παράγραφος 6.2.1 (Εμπρόσθια πέδη)

παράγραφος 6.2.2.2 (Οπίσθια πέδη: μοτοποδήλατα)

παράγραφος 6.3.1 (Συμπλέκτης)

παράγραφος 6.4.1 (Ηχητική διάταξη προειδοποίησης)

παράγραφος 6.4.2.2 (Χειριστήριο δέσμης πορείας/δέσμης διασταύρωσης)

παράγραφος 6.4.3 (Χειριστήριο δεικτών πορείας)

θα πρέπει να είναι τέτοια ώστε η πρόσβαση του οδηγού σε αυτά να είναι δυνατή κρατώντας τα χέρια του στις αντίστοιχες χειρολαβές.

5.2. Τα χειριστήρια που περιγράφονται λεπτομερειακά στις παραγράφους 6.2.1, 6.2.2, 6.2.3 και 6.3.1 πρέπει να είναι σχεδιασμένα σύμφωνα με τις απαιτήσεις του παραρτήματος 3, μέρος πρώτο (χειρομοχλοί) ή μέρος δεύτερο (ποδομοχλοί, ταλαντούμενοι βραχίονες και ποδόπληκτρα) αντίστοιχα.

5.3. Αναγνώριση

5.3.1. Τα χειριστήρια, οι ενδεικτικές λυχνίες και οι δείκτες, όταν συναρμολογηθούν πρέπει να φέρουν σύμβολα αναγνώρισης σύμφωνα με τις διατάξεις του παραρτήματος 4.

6. ΕΙΔΙΚΕΣ ΠΡΟΔΙΑΓΡΑΦΕΣ

6.1. Χειριστήρια κινητήρα

6.1.1. Εκκίνηση

6.1.1.1. Διακόπτης ανάφλεξης του κινητήρα: Στην περίπτωση περιστροφικού διακόπτη, η κατεύθυνση της κίνησης πρέπει να ακολουθεί τη φορά των δεικτών του ρολογιού από τη θέση ανάφλεξης "κλειστό" προς τη θέση ανάφλεξης "ανοικτό".

6.1.1.2. Διακόπτης εκκίνησης: δεν προβλέπονται ειδικές προδιαγραφές.

6.1.1.3. Συνδυασμός διακόπτη ανάφλεξης/εκκίνησης: Στην περίπτωση περιστροφικού διακόπτη, η κατεύθυνση της κίνησης πρέπει να ακολουθεί τη φορά των δεικτών του ρολογιού, με κίνηση από τη θέση "κλειστό" προς τη θέση "ανοικτό" της ανάφλεξης και κατόπιν στη θέση ενεργοποίησης της εκκίνησης.

6.1.2. Ταχύτητα

6.1.2.1. Χειριστήριο ταχύτητας: Η ταχύτητα του κινητήρα θα ελέγχεται από χειροκίνητο χειριστήριο.

Θέση του χειριστηρίου: στο τιμόνι: δεξιά πλευρά.

Είδος χειριστηρίου: περιστροφική χειρολαβή στο τιμόνι.

Κατεύθυνση της περιστροφής: αντίθετα προς την φορά των δεικτών του ρολογιού για την επιτάχυνση.

6.1.3. Παύση

6.1.3.1. Σβήσιμο κινητήρα: Για τη διακοπή του κινητήρα, το όχημα πρέπει να είναι εφοδιασμένο εκτός από τον κυρίως διακόπτη (παράγραφος 6.1.1.1) ή βαλβίδα αποσυμπίεσης (παράγραφος 6.1.3.2 κατωτέρω), με μηχανισμό διακοπής του ηλεκτρικού ρεύματος του κινητήρα.

Θέση του χειριστηρίου: στο τιμόνι: δεξιά.

6.1.3.2. Χειροκίνητο χειριστήριο αποσυμπίεσης:

Θέση χειριστηρίου: στο τιμόνι

Είδος χειριστηρίου: μοχλός, ή Περιστρεφόμενη χειρολαβή, υπό τον όρο ότι συνδυάζεται με το χειριστήριο ταχύτητας (δεξιά).

6.2. Πέδηση

6.2.1. Εμπρόσθια (τροχο-)πέδη:

Θέση χειριστηρίου: στο τιμόνι: εμπρός δεξιά

Είδος χειριστηρίου: χειρομοχλός

6.2.2. Οπίσθια (τροχο-)πέδη:

6.2.2.1. Οχήματα εφοδιασμένα με χειροκίνητο συμπλέκτη:

Θέση χειριστηρίου: στο πλαίσιο: δεξιά

Είδος χειριστηρίου: ποδόπληκτρο

6.2.2.2. Οχήματα που δεν διαθέτουν χειριστήριο χειροκίνητου συμπλέκτη

6.2.2.2.1. Οχήματα εφοδιασμένα με κινητήρια ποδόπληκτρα και οχήματα εφοδιασμένα με ποδοστάτη ή στήριγμα ποδιών ενσωματωμένο σε ποδοστάτη, τα οποία είναι σχεδιασμένα για ταχύτητα που δεν υπερβαίνει τα 100 km/h, ενδείκνυται να συμμορφώνονται με την απαίτηση.

Θέση χειριστηρίου: στο τιμόνι: εμπρός αριστερά

Είδος χειριστηρίου: χειρομοχλός

6.2.2.2.2. Όλα τα λοιπά οχήματα:

Θέση χειριστηρίου: στο πλαίσιο: δεξιά πλευρά

Είδος χειριστηρίου: ποδόπληκτρο

6.2.2.3. Στις απαιτήσεις που περιλαμβάνονται στις παραγράφους 6.2.2.1 ή 6.2.2.2.1 του παρόντος κανονισμού δεν περιλαμβάνεται κανένα στοιχείο που να απαγορεύει σε μοτοποδήλατο που είναι εξοπλισμένο με κινητήρια ποδόπληκτρα να μη μπορεί να εξοπλισθεί με οπίσθια (τροχο-)πέδη η οποία μέσω των ποδοπλήκτρων αυτών να θέτει σε λειτουργία διάταξη κίνησης των ποδοπλήκτρων προς τα πίσω.

6.2.3. Συνδυασμός πέδησης: Στις απαιτήσεις όπως περιγράφονται στις παραγράφους 6.2.1 ή 6.2.2 του παρόντος κανονισμού δεν περιλαμβάνεται κανένα στοιχείο που να απαγορεύει τον εξοπλισμό αυτοκινήτου με συνδυασμό πέδησης (βλ. παράγραφο 2.12). Θέση και

Είδος χειριστηρίου: όπως ορίζεται στις παραγράφους 6.2.1 και 6.2.2.

6.2.4. Ποδόπληκτρο πέδησης: Δεν απαιτούνται ιδιαίτερες προδιαγραφές.

Είδος χειριστηρίου: χειρομοχλός ή ποδόπληκτρο

6.3. Μετάδοση

6.3.1. Συμπλέκτης: χειριστήριο λειτουργίας

Θέση του χειριστηρίου: στο τιμόνι: εμπρός αριστερά.

Είδος χειριστηρίου: χειρομοχλός

Σημείωση:

Η προαναφερθείσα απαίτηση δεν απαγορεύει, ως διάταξη για το χειρισμό του συμπλέκτη, τη χρήση κοινού ποδοκίνητου χειριστηρίου για τη λειτουργία του συμπλέκτη και την επιλογή των ταχυτήτων.

6.3.2. Χειριστήριο επιλογής ταχυτήτων

6.3.2.1. Στην περίπτωση οχημάτων εξοπλισμένων με χειριστήριο επιλογής ταχυτήτων που λειτουργεί ανεξάρτητα από το χειριστήριο λειτουργίας του συμπλέκτη

Θέση του χειριστηρίου: στο πλαίσιο: αριστερά

Είδος χειριστηρίου: ποδομοχλός ή ταλαντούμενος βραχίονας

6.3.2.1.1. Η κίνηση του ποδομοχλού ή του εμπρόσθιου τμήματος του ταλαντούμενου βραχίονα με φορά προς τα επάνω επιλέγει βαθμιαία ταχύτητες αυξάνοντας την προς τα εμπρός επιτάχυνση ενώ με την αντίστροφη κίνηση επιλέγονται ταχύτητες που μειώνουν την επιτάχυνση. Προβλέπεται ξεχωριστή, θετική "νεκρή" θέση.

6.3.2.1.2. Επιτρέπεται επίσης η κίνηση του ποδοκίνητου χειριστηρίου για την επιλογή ταχυτήτων με φορά προς τα εμπρός ή προς τα πίσω. Σε αυτήν την περίπτωση, η κίνηση του ποδομοχλού με φορά προς τα πίσω βαθμιαία επιλέγει ταχύτητες που αυξάνουν τη φορά, ενώ με την αντίστροφη κίνηση επιλέγονται ταχύτητες για τη μείωση της φοράς. Προβλέπεται ξεχωριστή, θετική "νεκρή" θέση.

6.3.2.2. Στην περίπτωση οχημάτων εξοπλισμένων με χειριστήριο επιλογής ταχυτήτων που τίθεται σε λειτουργία από κοινού με το χειριστήριο του συμπλέκτη:

Θέση του χειριστηρίου: στο τιμόνι: αριστερά

Είδος χειριστηρίου: Περιστρεφόμενη χειρολαβή στο τιμόνι.

6.3.2.2.1. Η περιστροφή της χειρολαβής αντίθετα προς τη φορά των δεικτών του ρολογιού, επιλέγει βαθμιαία ταχύτητες που αυξάνουν την προς τα εμπρός επιτάχυνση, ενώ με την αντίστροφη κίνηση επιλέγονται ταχύτητες για τη μείωση της επιτάχυνσης. Προβλέπεται ξεχωριστή, θετική "νεκρή".

6.4. Χειριστήρια φώτων και σήμανσης

6.4.1. Ηχητική διάταξη προειδοποίησης

6.4.1.1. Στην περίπτωση οχήματος εξοπλισμένου με χειριστήριο επιλογής ταχυτήτων που τίθεται σε λειτουργία ανεξάρτητα από το χειριστήριο του συμπλέκτη:

Θέση χειριστηρίου: στο τιμόνι: αριστερά

Είδος χειριστηρίου: κουμπί

6.4.1.2. Στην περίπτωση οχήματος εξοπλισμένου με χειριστήριο επιλογής ταχυτήτων που τίθεται σε λειτουργία από κοινού με το χειριστήριο του συμπλέκτη:

Θέση του χειριστηρίου: στο τιμόνι: δεξιά

Είδος χειριστηρίου: κουμπί

6.4.2. Φωτισμός

6.4.2.1. Διακόπτης χειριστηρίου φώτων

Στην περίπτωση περιστρεφόμενου διακόπτη, η στροφή του διακόπτη προς τη φορά των δεικτών του ρολογιού θα ενεργοποιεί διαδοχικά τα φώτα στάθμευσης του αυτοκινήτου και κατόπιν τα κυρίως φώτα. Η διάταξη αυτή δεν εμποδίζει την προσθήκη πρόσθετων θέσεων διακοπτών, υπό τον όρο ότι θα φέρουν ευκρινείς ενδείξεις. Ο διακόπτης του χειριστηρίου των φώτων μπορεί να συνδυαστεί με το διακόπτη ανάφλεξης, εάν αυτό είναι επιθυμητό.

6.4.2.2. Διακόπτης δέσμης πορείας/δέσμης διασταύρωσης

6.4.2.2.1. Στην περίπτωση οχημάτων εξοπλισμένων με χειριστήριο επιλογής ταχυτήτων που τίθεται σε λειτουργία ανεξάρτητα από το χειριστήριο του συμπλέκτη:

Θέση του χειριστηρίου: στο τιμόνι: αριστερή πλευρά

6.4.2.2.2. Στην περίπτωση οχημάτων εξοπλισμένων με χειριστήριο επιλογής ταχυτήτων που τίθεται σε λειτουργία από κοινού με το χειριστήριο του συμπλέκτη:

Θέση χειριστηρίου: στο τιμόνι: δεξιά

6.4.2.3. Διάταξη οπτικής προειδοποίησης: Το χειριστήριο της διάταξης αυτής βρίσκεται δίπλα στο διακόπτη δέσμης πορείας/δέσμης διασταύρωσης ή αποτελεί πρόσθετη λειτουργία του διακόπτη αυτού.

6.4.3. Διακόπτης δεικτών πορείας.

Θέση χειριστηρίου: στο τιμόνι

Το χειριστήριο σχεδιάζεται έτσι ώστε η λειτουργία του αριστερού, σε σχέση με το οπτικό πεδίο του οδηγού, τμήματος ή η κίνηση προς τα αριστερά του χειριστηρίου να ενεργοποιεί τους αριστερούς δείκτες και η αντίστροφη τους δεξιούς δείκτες.

Το χειριστήριο θα φέρει ευκρινή σήμανση για να δείχνει την πλευρά του οχήματος προς την οποία ενεργοποιείται ο δείκτης.

6.5. Χειριστήρια αποθέματος καυσίμου

6.5.1. Διάταξη έναρξης της ψύξης. Το χειριστήριο τοποθετείται έτσι ώστε να είναι ευπρόσιτο και εύκολα προσβάσιμο από τον οδηγό.

6.5.2. Χειροκίνητη διάταξη διακοπής καυσίμου. Το χειριστήριο αυτό θα έχει ξεχωριστές θέσεις για το "ΚΛΕΙΣΤΟ", το "ΑΝΟΙΚΤΟ" και το "ΑΠΟΘΕΜΑ" (όπου υπάρχει η δυνατότητα αποθέματος).

Το χειριστήριο βρίσκεται στη θέση "ΑΝΟΙΚΤΟ" όταν βρίσκεται στην κατεύθυνση κατάντη προς τη ροή του καυσίμου από τη δεξαμενή προς τον κινητήρα: βρίσκεται στη θέση "ΚΛΕΙΣΤΟ" όταν η κατεύθυνση είναι κάθετη προς τη ροή του καυσίμου και βρίσκεται στη θέση "ΑΠΟΘΕΜΑ" (όπου ισχύει) όταν βρίσκεται στην ανάντη κατεύθυνση προς τη ροή του καυσίμου.

6.5.2.1. Όταν το όχημα είναι εφοδιασμένο με αυτό τον τρόπο, ο οδηγός πρέπει να έχει τη δυνατότητα να ενεργοποιήσει το διακόπτη του αποθέματος από τη θέση του.

7. ΤΡΟΠΟΠΟΙΗΣΕΙΣ ΤΟΥ ΤΥΠΟΥ ΤΟΥ ΟΧΗΜΑΤΟΣ

7.1. Κάθε τροποποίηση του τύπου του οχήματος πρέπει να κοινοποιείται στη διοικητική υπηρεσία που ενέκρινε τον τύπο του οχήματος. Επομένως η εν λόγω υπηρεσία μπορεί είτε:

7.1.1. Να θεωρήσει ότι οι τροποποιήσεις που έγιναν δεν είναι πιθανόν να έχουν εξαιρετικά δυσμενές αποτέλεσμα και ότι οπωσδήποτε ο κινητήρας εξακολουθεί να πληροί τις απαιτήσεις, είτε

7.1.2. να απαιτήσει μια επιπλέον έκθεση δοκιμής από την τεχνική υπηρεσία που είναι αρμόδια για τη διεξαγωγή των δοκιμών.

7.2. Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, ανακοινώνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στην παράγραφο 4.3 ανωτέρω.

8. ΠΙΣΤΟΤΗΤΑ ΤΗΣ ΠΑΡΑΓΩΓΗΣ

8.1. Κάθε όχημα που φέρει ένα σήμα έγκρισης όπως ορίζεται στο πλαίσιο του παρόντος κανονισμού προσαρμόζεται στον τύπο οχήματος που εγκρίνεται, ιδιαίτερα όσον αφορά στα χειριστήρια που θέτει σε λειτουργία ο οδηγός.

8.2. Για να επαληθευθεί η συμμόρφωση όπως ορίζεται στην παράγραφο 8.1. ανωτέρω, πραγματοποιείται ικανοποιητικός αριθμός τυχαίων ελέγχων στα μαζικά κατασκευασμένα οχήματα που φέρουν το σήμα έγκρισης όπως απαιτείται από τον παρόντα κανονισμό.

9. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

9.1. Η έγκριση που χορηγείται για έναν τύπο οχήματος σύμφωνα με τον παρόντα κανονισμό μπορεί να αποσυρθεί εάν οι απαιτήσεις που καθορίζονται στην παράγραφο 8.1 ανωτέρω δεν συμμορφώνεται με ή εάν το όχημα ή τα οχήματα υπό εξέταση αποτυγχάνει στις δοκιμές που ορίζονται στην παράγραφο 8.2 ανωτέρω.

9.2. Αν κάποιο από τα συμβαλλόμενα μέρη που εφαρμόζει τον παρόντα κανονισμό, ανακαλέσει μια έγκριση που είχε προηγουμένως χορηγηθεί, θα γνωστοποιήσει πάραυτα την εν λόγω ενέργεια στα υπόλοιπα συμβαλλόμενα μέρη της σύμβασης που εφαρμόζουν τον παρόντα κανονισμό, με αντίγραφο του εντύπου έγκρισης, που φέρει στο τέλος, με μεγάλα γράμματα την ένδειξη "ΑΝΑΚΛΗΣΗ ΕΓΚΡΙΣΗΣ", με υπογραφή και ημερομηνία.

10. ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ

Εάν ο κάτοχος μιας έγκρισης προβεί στην οριστική παύση της παραγωγής ενός τύπου οχήματος εγκεκριμένου σύμφωνα με τον παρόντα κανονισμό, πρέπει να ενημερώσει την αρχή που χορήγησε την έγκριση. Μόλις λάβει τη σχετική κοινοποίηση, η εν λόγω αρχή ενημερώνει σχετικά τα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό με αντίγραφο του εντύπου έγκρισης, που φέρει στο τέλος, με μεγάλα γράμματα την ένδειξη "ΔΙΑΚΟΠΗ ΤΗΣ ΠΑΡΑΓΩΓΗΣ", με υπογραφή και ημερομηνία.

11. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΤΜΗΜΑΤΩΝ

Τα συμβαλλόμενα μέρη της συμφωνίας που εφαρμόζουν τον παρόντα κανονισμό οφείλουν να κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις, καθώς και τα έντυπα με τα οποία πρέπει να αποστέλλεται η πιστοποίηση της έγκρισης ή της απόρριψης ή της ανάκλησης της έγκρισης που εκδίδεται σε άλλες χώρες.

12. ΜΕΤΑΒΑΤΙΚΕΣ ΔΙΑΤΑΞΕΙΣ

Η χρήση των συμβόλων που καθορίζονται στο παράρτημα 4 του παρόντος κανονισμού καθίσταται υποχρεωτική από την 1η Ιουλίου 1986.

(1) Έκδοση σύμφωνα με το άρθρο 4 παράγραφος 5 της απόφασης 97/836/ΕΚ του Συμβουλίου της 27ης Νοεμβρίου 1997 (ΕΕ L 346 της 17.12.1997, σ. 78).

(2) 1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Γιουγκοσλαβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 ..., 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 ..., 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία και 29 για την Εσθονία. Οι επόμενοι αριθμοί θα χορηγηθούν σε άλλες χώρες σύμφωνα με την χρονολογική σειρά που θα κυρώσουν ή θα προσχωρήσουν στη συμφωνία σχετικά με την υιοθέτηση ενιαίων όρων για την έγκριση και την αμοιβαία αναγνώριση της έγκρισης των μηχανοκίνητων οχημάτων και των εξαρτημάτων, οι αριθμοί δε που θα χορηγηθούν κατ' αυτόν τον τρόπο θα κοινοποιηθούν στα συμβαλλόμενα μέρη της συμφωνίας από τον Γενικό Γραμματέα των Ηνωμένων Εθνών.

ΠΑΡΑΡΤΗΜΑ 1

>PIC FILE= "L_2004095EL.001802.TIF">

ΠΑΡΑΡΤΗΜΑ 2

ΔΙΑΜΟΡΦΩΣΕΙΣ ΤΩΝ ΣΗΜΑΤΩΝ ΕΓΚΡΙΣΗΣ

Υπόδειγμα A

(βλ. παράγραφο 4.4. του παρόντος κανονισμού)

>PIC FILE= "L_2004095EL.001902.TIF">

Το ανωτέρω σήμα έγκρισης τοποθετημένο σε όχημα δηλώνει ότι ο σχετικός τύπος οχήματος έχει, όσον αφορά τα χειριστήρια που θέτει σε λειτουργία ο οδηγός, εγκριθεί στις Κάτω Χώρες (E 4), σύμφωνα με τον κανονισμό αριθ. 60 και με αριθ. έγκρισης 002439. Ο αριθμός έγκρισης δηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 39 στην αρχική του μορφή.

Υπόδειγμα B

(βλ. παράγραφο 4.5. του παρόντος κανονισμού)

>PIC FILE= "L_2004095EL.001903.TIF">

Το ανωτέρω σήμα έγκρισης, τοποθετημένο σε όχημα, δηλώνει ότι ο σχετικός τύπος οχήματος έχει εγκριθεί στην Ολλανδία (E 4) σύμφωνα με τους κανονισμούς αριθ. 60 και 10(1).

Οι αριθμοί έγκρισης δηλώνουν ότι, κατά τις ημερομηνίες που χορηγήθηκαν οι αντίστοιχες εγκρίσεις, ο κανονισμός αριθ. 60 δεν είχε τροποποιηθεί, ενώ ο κανονισμός αριθ. 10 περιλάμβανε ήδη τη σειρά τροποποιήσεων 01.

(1) Ο δεύτερος αριθμός έχει τη θέση παραδείγματος.

ΠΑΡΑΡΤΗΜΑ 3

ΕΙΔΙΚΕΣ ΔΙΑΤΑΞΕΙΣ ΠΟΥ ΑΦΟΡΟΥΝ ΤΟΥ ΜΟΧΛΟΥΣ

1. ΜΕΡΟΣ ΠΡΩΤΟ: ΧΕΙΡΟΜΟΧΛΟΙ

1.1. Η μέγιστη απόσταση μεταξύ της εμπρόσθιας πλευράς του χειρομοχλού και της οπίσθιας πλευράς της χειρολαβής δεν πρέπει να υπερβαίνει τα 120 mm μετρούμενη κάθετα προς τον άξονα της χειρολαβής σε οποιοδήποτε σημείο μεταξύ του μέσου και του άκρου που βρίσκεται πλησιέστερα στο υπομόχλιο του χειρομοχλού [βλ. σχήμα 1α)]. Στην περίπτωση οχημάτων εξοπλισμένων με χειριστήριο επιλογής ταχυτήτων που τίθεται σε λειτουργία από κοινού με το χειριστήριο του συμπλέκτη, η μέγιστη απόσταση δεν πρέπει να υπερβαίνει τα 135 mm.

1.2. Αυτή η απόσταση μπορεί να αυξάνεται πέρα από το μέσο της χειρολαβής και προς το ελεύθερο άκρο του χειρομοχλού.

1.3. Η ελάχιστη απόσταση (διάκενο/παίξιμο) μεταξύ της οπίσθιας πλευράς του χειρομοχλού και της εμπρόσθιας πλευράς της χειρολαβής δεν πρέπει, σε κανένα σημείο μεταξύ του εξωτερικού άκρου και του μέσου της χειρολαβής, να είναι μικρότερη από 45 mm [βλ. σχήμα 1β)].

1.4. Αυτή η απόσταση μπορεί να μειώνεται μετά το μέσο της χειρολαβής και προς το υπομόχλιο χωρίς ποτέ να μειωθεί κάτω από 25 mm.

1.5. Το εξωτερικό άκρο του χειρομοχλού δεν πρέπει να προεξέχει πέρα του εξωτερικού άκρου της χειρολαβής περισσότερο από 30 mm όταν ο χειρομοχλός βρίσκεται στη θέση της μέγιστης συμπίεσης [βλ. σχήμα 1γ)].

2. ΜΕΡΟΣ ΔΕΥΤΕΡΟ: ΠΟΔΟΜΟΧΛΟΣ, ΤΑΛΑΝΤΟΥΜΕΝΟΣ ΜΟΧΛΟΣ ΚΑΙ ΠΟΔΟΠΛΗΚΤΡΑ

2.1. Ποδομοχλοί

2.1.1. Η μέγιστη απόσταση μεταξύ της οπίσθιας πλευράς του πτερνιστήρα του ποδομοχλού και της οπίσθιας πλευράς του αντίστοιχου στηρίγματος για τα πόδια δεν πρέπει, σε κανένα σημείο του πτερνιστήρα του ποδομοχλού, να υπερβαίνει τα 200 mm (βλ. σχήμα 2).

2.1.2. Η ελάχιστη απόσταση (διάκενο/παίξιμο) μεταξύ της οπίσθιας πλευράς του πτερνιστήρα του ποδομοχλού και της εμπρόσθιας πλευράς του αντίστοιχου στηρίγματος των ποδιών δεν πρέπει, σε κανένα σημείο του πτερνιστήρα του ποδομοχλού, να είναι μικρότερο από 105 mm (βλ. σχήμα 2).

2.1.3. Σε περίπτωση που τα στηρίγματα των ποδιών είναι ρυθμιζόμενα, οι διαστάσεις αυτές μετρώνται στα κανονικά σημεία ρύθμισης που προβλέπονται για το υποστήριγμα των ποδιών, όπως προβλέπεται στις οδηγίες του κατασκευαστή προς τον ιδιοκτήτη/χρήστη του οχήματος (το "Εγχειρίδιο του ιδιοκτήτη") και με τον ποδομοχλό στη θέση που καθορίζεται από τον κατασκευαστή.

2.2. Ταλαντούμενοι βραχίονες

2.2.1. Η απόσταση (K) μεταξύ του οπίσθιου άκρου του πατήματος και της οπίσθιας πλευράς του πτερνιστήρα που βρίσκεται μπροστά από τον ταλαντούμενο βραχίονα και την οπίσθια πλευρά του στηρίγματος των ποδιών δεν πρέπει να υπερβαίνει τα 200 mm ούτε να είναι μικρότερο από 60 mm (βλ. σχήμα 3).

2.2.2. Η απόσταση (L) μεταξύ του εμπρόσθιου τμήματος άκρου του πατήματος και της οπίσθιας πλευράς του πτερνιστήρα που βρίσκεται στο πίσω μέρος του ταλαντούμενου βραχίονα και της οπίσθιας πλευράς του στηρίγματος των ποδιών δεν πρέπει να υπερβαίνει τα 100 mm ούτε να είναι μικρότερο από 50 mm (βλ. σχήμα 3).

2.2.3. Σε περίπτωση που τα υποστηρίγματα των ποδιών είναι ρυθμιζόμενα, οι αποστάσεις αυτές μετρώνται στα κανονικά σημεία ρύθμισης που προβλέπονται για το υποστήριγμα των ποδιών, όπως ορίζεται στο "Εγχειρίδιο του ιδιοκτήτη" με τον ταλαντούμενο βραχίονα στη θέση που καθορίζεται από τον κατασκευαστή.

2.3. Ποδόπληκτρα

2.3.1. Οχήματα εφοδιασμένα με στηρίγματα των ποδιών

2.3.1.1. Η μέγιστη απόσταση μεταξύ του οπίσθιου τμήματος άκρου του πατήματος και του ποδόπληκτρου καθώς και της οπίσθιας πλευράς του αντίστοιχου στηρίγματος των ποδιών δεν πρέπει, σε κανένα σημείο, να υπερβαίνει τα 170 mm (βλ. σχήμα 4).

2.3.1.2. Η ελάχιστη απόσταση (διάκενο/παίξιμο) μεταξύ της οπίσθιας πλευράς του πατήματος του ποδόπληκτρου και της εμπρόσθιας πλευράς του αντίστοιχου στηρίγματος των ποδιών δεν πρέπει να είναι σε κανένα σημείο μικρότερη από 50 mm (βλ. σχήμα 4).

2.3.1.3. Σε περίπτωση που τα στηρίγματα των ποδιών είναι ρυθμιζόμενα, οι αποστάσεις αυτές μετρώνται στα κανονικά σημεία ρύθμισης που προβλέπονται για το στήριγμα των ποδιών, όπως ορίζεται στο "Εγχειρίδιο του ιδιοκτήτη" με το ποδόπληκτρο στη θέση που καθορίζεται από τον κατασκευαστή.

2.3.2. Οχήματα εξοπλισμένα με ποδοστάτη

2.3.2.1. Η μέγιστη διάσταση μεταξύ της επιφάνειας του ποδοστάτη και του ανώτερου σημείου του πατήματος του ποδόπληκτρου όταν μετρηθεί κάθετα προς την επιφάνεια του ποδοστάτη δίπλα στο ποδόπληκτρο, δεν πρέπει να υπερβαίνει τα 105 mm (βλ. σχήμα 5).

2.3.2.2. Η απώτερη εξωτερική πλευρά του πατήματος του ποδόπληκτρου δεν πρέπει να προεξέχει περισσότερο από 25 mm πέρα από την εξωτερική πλευρά του ποδοστάτη (βλ. σχήμα 5).

Σχήμα 1α)

>PIC FILE= "L_2004095EL.002101.TIF">

Σχήμα 1β)

>PIC FILE= "L_2004095EL.002201.TIF">

Σχήμα 1γ)

>PIC FILE= "L_2004095EL.002202.TIF">

Σχήμα 2

>PIC FILE= "L_2004095EL.002301.TIF">

Σχήμα 3

>PIC FILE= "L_2004095EL.002302.TIF">

Σχήμα 4

>PIC FILE= "L_2004095EL.002401.TIF">

Σχήμα 5

>PIC FILE= "L_2004095EL.002402.TIF">

ΠΑΡΑΡΤΗΜΑ 4

ΧΕΙΡΙΣΤΗΡΙΑ, ΕΝΔΕΙΚΤΙΚΕΣ ΛΥΧΝΙΕΣ ΚΑΙ ΔΕΙΚΤΕΣ ΓΙΑ ΤΟΥΣ ΟΠΟΙΟΥΣ, ΟΤΑΝ ΣΥΝΑΡΜΟΛΟΓΟΥΝΤΑΙ, Η ΣΗΜΑΝΣΗ ΕΙΝΑΙ ΥΠΟΧΡΕΩΤΙΚΗ ΚΑΘΩΣ ΚΑΙ ΤΑ ΣΥΜΒΟΛΑ ΠΟΥ ΠΡΕΠΕΙ ΝΑ ΧΡΗΣΙΜΟΠΟΙΟΥΝΤΑΙ ΓΙΑ ΤΟ ΣΚΟΠΟ ΑΥΤΟ(1)

1. Το παρόν παράρτημα καθορίζει τα σύμβολα, π.χ., τα συμβατικά σύμβολα που χρησιμοποιούνται για την αναγνώριση ορισμένων χειριστηρίων, δεικτών και ενδεικτικών λυχνιών σε μοτοσικλέτες ή μοτοποδήλατα καθώς και για τη διευκόλυνση της χρήσης τους. Καθορίζει επίσης τα χρώματα ενδεχομένων οπτικών ενδεικτικών λυχνιών που ειδοποιούν τον οδηγό για τη λειτουργία ή τη δυσλειτουργία διατάξεων του εξοπλισμού που συνδέεται με αντίστοιχα χειριστήρια.

2. Το παρόν παράρτημα αφορά τα χειριστήρια εκείνα τα οποία όταν χρησιμοποιούνται, τοποθετούνται στον πίνακα των οργάνων ή κοντά στον οδηγό της μοτοσικλέτας ή του μοτοποδηλάτου. Ο ορισμός της εφαρμογής αυτής δεν σημαίνει την υποχρεωτική παρουσία όλων ανεξαιρέτως των χειριστηρίων που περιλαμβάνονται στο παρόν παράρτημα.

3. Τα σύμβολα πρέπει να είναι τέτοια ώστε να είναι αναγνωρίσιμα από τον οδηγό καθισμένο στη θέση του, όπως ορίζεται στην παράγραφο 5 παρακάτω.

4. Τα σύμβολα πρέπει να είναι ευδιάκριτα σε σχέση με το φόντο είτε είναι ανοιχτόχρωμα σε σκούρο φόντο είτε είναι σκουρόχρωμα σε ανοικτό φόντο.

5. Τα σύμβολα πρέπει να τοποθετούνται επάνω ή δίπλα στο χειριστήριο ή τις ενδεικτικές λυχνίες στις οποίες αντιστοιχούν. Εάν αυτό δεν είναι δυνατόν, το σύμβολο και το χειριστήριο ή η ενδεικτική λυχνία, πρέπει να ενώνονται με συνεχιζόμενη όσο το δυνατόν μικρότερη γραμμή.

6. Εάν, σε ένα σύμβολο, περιλαμβάνεται μοτοσικλέτα/(μοτοποδήλατο) ή εξαρτήματα μοτοσικλέτας/(μοτοποδηλάτου) σε πλάγια όψη, αυτό σημαίνει ότι μοτοσικλέτα/μοτοποδήλατο κινείται από δεξιά προς τα αριστερά.

7. Το εστιασμένο φως συμβολίζεται με παράλληλες ακτίνες ενώ το διάχυτο φως με αποκλίνουσες ακτίνες.

8. Όταν τα παρακάτω χρώματα χρησιμοποιούνται στις οπτικές ενδεικτικές λυχνίες σημαίνουν τα εξής:

Κόκκινο: Κίνδυνος

Κίτρινο (κεχριμπαρί): Προσοχή

Πράσινο: Ακίνδυνο

(Μπλε χρησιμοποιείται μόνο για την ενδεικτική λυχνία του προβολέα της δέσμης πορείας.)

9. Προσδιορισμός και απεικόνιση των συμβόλων

>ΘΕΣΗ ΠΙΝΑΚΑ>

(1) Σύμφωνα με τα διεθνή πρότυπα ISO 6727-1981 και 4129-1978. Για να εξασφαλισθεί η σωστή γραφική αναπαράσταση και η τήρηση των σωστών αναλογιών, η αναπαραγωγή των συμβόλων έγινε σύμφωνα με το σύστημα πλέγματος ISO (βλ. προσάρτημα του παραρτήματος).

Προσάρτημα

Κατασκευή του βασικού σχεδίου των συμβόλων του Παράρτηματος 4

Σχήμα 1

Βασικό σχέδιο

>PIC FILE= "L_2004095EL.003702.TIF">

Το βασικό σχέδιο περιλαμβάνει τα ακόλουθα:

1. Βασικό τετράγωνο η πλευρά του οποίου ισούται με 50 mm αυτή η διάσταση ισούται με την ονομαστική απόσταση, "α", του βασικού σχεδίου·

2. Βασικό κύκλο η διάμετρος του οποίου ισούται με 56 mm ενώ το εμβαδόν του είναι το ίδιο περίπου με το εμβαδόν του βασικού τετραγώνου (1)·

3. Δεύτερο κύκλο η διάμετρος του οποίου ισούται με 50 mm, είναι δε εγγραμμένος στο βασικό τετράγωνο (1)·

4. Δεύτερο τετράγωνο οι γωνίες του οποίου εφάπτονται με το βασικό κύκλο (2) και του οποίου οι πλευρές είναι παράλληλες προς τις πλευρές του βασικού τετραγώνου (1)·

5 και 6. Δύο ορθογώνια το εμβαδόν των οποίων ισούται με το εμβαδόν του βασικού τετραγώνου (1)· αλληλοτέμνονται κάθετα και είναι σχεδιασμένα με τέτοιο τρόπο ώστε να τέμνουν συμμετρικά αντίθετες πλευρές του βασικού τετραγώνου·

7. Τρίτο τετράγωνο οι πλευρές του οποίου περνούν από τα σημεία τομής του βασικού τετραγώνου (1) και του βασικού κύκλου (2) σχηματίζοντας γωνία 45° και τις μεγαλύτερες οριζόντιες και κάθετες διαστάσεις του βασικού σχεδίου·

8. Mη κανονικό οκτάγωνο, σχηματιζόμενο από ευθείες κεκλιμένες κατά 30° ως προς τις πλευρές του τετραγώνου (7).

Το βασικό σχέδιο τίθεται επάνω σε πλέγμα με πλευρές 12,5 mm, το οποίο συμπίπτει με το βασικό τετράγωνο (1).